Diari Oficial de la Generalitat Valenciana


Sumari del DOGV 3788, del 07-07-2000 (2000/5303)

Notificació de la resolució del recurs ordinari amb el número de referència interna R-14/2000.
----------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5303


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-14/2000. [2000/M5303]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal notificar a la senyora Avelina Sánchez Toledo, carrer de la Sagrada Família, 22, 46221 València, la resolució del recurs ordinari amb el número de referència interna R-14/2000
  
Resolució
  
Examinat el recurs d'alçada formulat per la senyora Avelina Sánchez Toledo, contra la resolució del Servei Territorial d'Arquitectura i Habitatge de València, en l'expedient, per sol·licitud d'ajudes econòmiques directes per a l'adquisició d'un habitatge protegit de nova construcció acollit a l'expedient número 46/1G/0163/1998/250.
  
Antecedents de fet
  
1. La senyora Avelina Sánchez Toledo, adquirent d'un habitatge de protecció oficial de règim general per mitjà de contracte de compravenda de 2 de juliol de 1999, va presentar en el Servei Territorial d'Arquitectura i Habitatge de València el dia 8 de setembre de 1999 sol·licitud de visat de contracte i finançament qualificat per a l'adquisició de l'esmentat habitatge.
  
2. A la vista de la documentació que hi ha en l'expedient, i d'acord amb el que disposa l'article 10.4, segon paràgraf, del Decret 173/1998, de 20 d'octubre, del Govern Valencià, el cap del Servei Territorial el 9 de desembre de 1999 va dictar resolució denegatòria de la subsidiació del tipus d'interés del préstec, ja que quedava acreditat que el nivell d'ingressos familiars corregits de la sol·licitant és inferior a la dotzena part del preu total de l'habitatge i del garatge i/o annexos vinculats.
  
3. Contra l'esmentada resolució va interposar un recurs d'alçada dins del termini i en la forma escaient la senyora Avelina Sánchez Toledo, amb les al·legacions que hi consten i que donem per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), així com pel que estableix en el Decret 225/99, de 15 de desembre, del Govern Valencià (DOGV núm. 3648, de 20 de desembre).
  
2. El que disposen els articles 107; 110; 114; 115; i 117, de la LRJAP i PAC, quant a l'admissió i tramitació del recurs d'alçada.
  
3. Segons disposa l'article 10.4 del Decret 173/1998, de 20 d'octubre, del Govern Valencià, es considera que hi ha desproporció d'ingressos quan el nivell d'ingressos familiars siga inferior a una dotzena part del preu total de l'habitatge i del garatge i/o annexos vinculats.
  
4. No obstant l'anterior, a l'hora d'aplicar la norma s'ha de tenir en compte l'esperit d'aquesta. La finalitat dels plans d'habitatge, en compliment del que estableix l'article 47 de la Constitució, és facilitar l'accés a un habitatge digne, a sectors desfavorits de la societat que si no és amb el suport de l'administració es veurien impossibilitats de fer-ho.
  
D'altra banda, l'article 10. 4 del Decret 173/98 no impedeix radicalment l'accés a les ajudes del Pla d'Habitatge en el supòsit d'ingressos desproporcionats per la seua nul·la o baixa quantia amb el preu de l'habitatge, sinó que estableix l'obertura d'un període provatori perquè l'interessat justifique la procedència i l'import dels ingressos per a l'adquisició o rehabilitació de l'habitatge, i només en el cas que no resultaren suficientment acreditats o existiren fundats dubtes sobre la veracitat de les dades presentades l'administració competent denegaria les ajudes sol·licitades.
  
En el supòsit que tractem hem de tenir en compte tres factors:
  
1. La recurrent té una disminució de la seua capacitat orgànica i funcional del 71% que li suposa la percepció d'una pensió d'invalidesa permanent no contributiva. Ateses les seues circumstàncies és altament improbable que varie en el futur la seua capacitat per a generar ingressos mitjançant una activitat laboral pròpia.
  
2. Malgrat la seua disminució, la recurrent és apta per a viure independent i té dret al seu desenvolupament personal en aquest se
  
ntit.
  
3. La solidaritat familiar, font de la qual provenen els fons complementaris per a adquirir l'habitatge, segons el que ha demostrat ella, ha de ser tinguda en compte amb caràcter excepcional, independentment de les obligacions fiscals que foren procedents si l'esmentada solidaritat econòmica és susceptible de considerar-se com a donació.
  
En conclusió, si l'aplicació literal de la normativa suposa excloure dels beneficis del Pla d'Habitatge casos com el present, ens trobaríem davant un clar supòsit d'efectes perversos per part de l'esmentada normativa, ja que s'incomplirien els fins per als quals va ser creada.
  
D'acord amb el que s'ha exposat anteriorment, aquest òrgan considera just i adequat a dret revocar la resolució impugnada.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió d' Habitatge, resolc:
  
Estimar el recurs d'alçada formulat per la senyora Avelina Sánchez Toledo contra la Resolució del Servei Territorial d'Arquitectura i Habitatge de València, de 9 de desembre de 1999, que queda revocada en el sentit exposat.
  
Contra la present resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, d'acord amb els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que es considere oportú.
  
València, 24 de gener de 2000.- El director general d'Arquitectura i Habitatge: José Mª García Zarco.